**ŠIAULIŲ MIESTO SAVIVALDYBĖS ŠVIETIMO CENTRO**

**NEFORMALIOJO SUAUGUSIŲJŲ ŠVIETIMO KOORDINACINĖS GRUPĖS**

**POSĖDIS**

**2023 m.** **rugsėjo 28 d. 14 val. 104 kab.** (Pakalnės g. 6A, Šiauliai).

**Dalyvavo:** Vilma Tubutienė, Daiva Vaičiulienė, Viktorija Gelžinienė, Ligita Šalkauskienė, Jūratė Rimkuvienė.

**Darbotvarkė:**

1. Neformaliojo suaugusiųjų švietimo modelio projekto pristatymas-diskusija (Švietimo centro direktorė V. Tubutienė).
2. NSŠ koordinacinės grupės veiklos planavimas.
3. Miesto įstaigų dalyvavimo aptarimas Lietuvos suaugusiųjų asociacijos organizuojamuose kasmetinės suaugusiųjų mokymosi savaitės renginiuose. Renginių savaitė vyks lapkričio 20–24 dienomis.
4. Šiaulių miesto savivaldybės neformaliojo suaugusiųjų švietimo ir tęstinio mokymosi programų 2024 m. prioritetų aptarimas (posėdžio dalyvių siūlymai).

Prioritetų raida:

2020 m. prioritetai:

1. Pedagogų kalbinių (užsienio kalbų) kompetencijų tobulinimas;

2. Asmenų mokymasis Trečiojo amžiaus universitete.

2021 m. prioritetai:

1. Pedagogų kalbinių (užsienio kalbų) kompetencijų tobulinimas;

2. Asmenų mokymasis Trečiojo amžiaus universitete (į programas įraukiant informacinių technologijų raštingumo tobulinimą);

3. Informacinių technologijų raštingumo tobulinimas.

2022 m. prioritetai:

1. Informacinių technologijų raštingumo tobulinimas ir kibernetinio saugumo įgūdžių ugdymas;

2. Asmenų mokymasis Trečiojo amžiaus universitete;

3. Asmenų ekologinio sąmoningumo ugdymas.

2023 m. prioritetai:

1. Skaitmeninės kompetencijos ir kibernetinio saugumo gebėjimų / įgūdžių tobulinimas;
2. Asmenų mokymasis Trečiojo amžiaus universitete;
3. Ekologinio sąmoningumo ir pilietiškumo ugdymas.

Koordinacinės grupės posėdį pradėjo Švietimo centro direktorė Vilma Tubutienė. Šio posėdžio klausimai buvo labiau diskusinio pobūdžio. Posėdyje aptarti NSŠ koordinacinės grupės veiklos planai, prioritetai. V. Tubutienė posėdžio dalyviams pristatė ir aptarė atliktą Europos ir kt. šalių suaugusiųjų gebėjimų tyrimą, švietimo ekonominę reikšmę, aptarė Lietuvos situaciją, suaugusiųjų kvalifikacijos tobulinimo aktyvumą, kodėl suaugusiųjų švietimas reikšmingas, apžvelgta suaugusiųjų mokymosi statistika pagal amžiaus grupes. Aptarti savivaldybės įsipareigojimai NSŠ srityje.

Buvo diskutuojama apie š. m. lapkričio 20–24 dienomis įvyksiančią Lietuvos suaugusiųjų asociacijos kasmet organizuojamą suaugusiųjų mokymosi savaitę, ir ką mūsų miestas galėtų pasiūlyti: suaugusiųjų veiklų pristatymas, suaugusiųjų PIN kodas, apgalvoti tikslines grupes. Dėl renginių savaitės nutarta susirinkti spalio mėn. vidury.

Posėdyje kalbėta apie visuomenės informavimo stoką. V. Tubutienė akcentavo, jog suaugusiųjų švietimas yra per menkas, Šiaulių mieste trūksta institucijų bendradarbiavimo, inicijavimo. Suaugusiųjų švietimui daug pasiūlymų turi Šiaulių apskrities Povilo Višinskio viešoji biblioteka, aukštosios mokyklos, dailės mokyklos, Užimtumo tarnyba, Šiaulių miesto savivaldybės visuomenės sveikatos biuras, nevyriausybinės organizacijos ir kt. Yra sukurtas „Karjera Šiauliuose“ tinklapis, kuriame pristatytos galimybės persikvalifikuoti. Pasiūla didelė, su paklausa – problema.

Vyko diskusijos, posėdžio dalyviai pateikė siūlymų, diskutuota apie NSŠ Šiauliuose plėtrą, informacijos sklaidą, koordinatoriaus funkcijas; išsitirti poreikius bei rasti priemonių uždavinių įgyvendinimui. Svarbu pamatuoti ir įvertinti poveikį bei pokytį naudos gavėjams.

NUTARTA:

1. Į 2023 m. prioritetus įtraukti ketvirtą prioritetą – Vyresnio amžiaus žmonių įtrauktis į darbo rinką.
2. Tvirtinti I pusmečio NSŠ koordinacinės grupės darbo planą: š. m. spalio mėn. vidury posėdis dėl suaugusiųjų mokymosi savaitės renginių; lapkričio mėn. posėdis dėl NSŠ veiksmų plano.
3. Atsižvelgus į pastabas, pritarta Neformaliojo suaugusiųjų švietimo organizavimo Šiaulių miesto savivaldybėje modelio tvirtinimui.

Posėdžio pirmininkė \_\_\_\_\_\_\_\_\_\_\_\_\_\_\_\_ Vilma Tubutienė

(parašas)

Posėdžio sekretorė \_\_\_\_\_\_\_\_\_\_\_\_\_\_\_\_ Jolanta Paliulienė

(parašas)